**PÁLYÁZATI FELHÍVÁS**

**A Móricz Zsigmond Megyei és Városi Könyvtár**

**a „Közalkalmazottak jogállásáról szóló” 1992. évi XXXIII. törvény 20/A. § alapján**

**pályázatot hirdet**

**Segédkönyvtáros**

**munkakör betöltésére.**

**A közalkalmazotti jogviszony időtartama:**

határozatlan idejű közalkalmazotti jogviszony

**Foglalkoztatás jellege:**

Teljes munkaidő.

**A munkavégzés helye:**

Szabolcs-Szatmár- Bereg megye

**A beosztáshoz tartozó lényeges feladatok:**

Segíti a könyvtáros munkáját az állománygyarapítás, az állománygondozás, az állományfeltárás és az olvasószolgálat területén. A könyvtárhasználók beírása, a kölcsönzés, a használat feltételeinek ismertetése, a dokumentumok kiadása és visszavétele, a kölcsönzési nyilvántartások karbantartása. A könyvtár szolgáltatásainak, használati szabályainak ismertetése, eligazítás. Szkennelési feladatok a könyvtár helyismereti gyűjteményében. Segíti a rendezvényszervező munkáját, az éves intézményi rendezvények összeállítását. Könyvtári rendezvényeken való aktív részvétel, szervezés, jelenlét (könyvbemutatók, író-olvasó találkozások, tematikus előadások, ismeretterjesztő programok, irodalmi rendezvények, kiállítások). Kapcsolatot tart a város kulturális intézményeivel, társadalmi és civil szervezeteivel, helyi írókkal, költőkkel. Részt vesz a meghívók, plakátok készítésében, szétküldésében. Részt vesz a rendezvények előtti népszerűsítési feladatok ellátásában, a belső rendezvények fotódokumentációjának elkészítésében.

**Illetmény és juttatások:**

Az illetmény megállapítására és a juttatásokra a „Közalkalmazottak jogállásáról szóló” 1992. évi XXXIII. törvény, valamint a közalkalmazottak jogállásáról szóló 1992. évi XXXIII. törvény végrehajtásáról a művészeti, a közművelődési és a közgyűjteményi területen foglalkoztatott közalkalmazottak jogviszonyával összefüggő egyes kérdések rendezéséről szóló 150/1992. (XI.20.) Korm. rendelet 1. és 5. számú mellékletének rendelkezései az irányadók.

**Pályázati feltételek:**

* emelt szintű szakképesítés,
* az Országos Képzési Jegyzék (a továbbiakban: OKJ) szerinti segédkönyvtáros szakképesítés,
* felhasználói szintű MS Office (irodai alkalmazások) ismerete,
* büntetlen előélet, magyar állampolgárság, munkaköre ellátásához szükséges magyar nyelvtudás,
* cselekvőképesség.

**A pályázat elbírálásánál előnyt jelent:**

* Segédkönyvtáros munkakörben szerzett legalább 2 éves tapasztalat
* integrált könyvtári rendszerek ismerete: HunTéka
* kép- és kiadványszerkesztő programok ismerete: ABBYY FineReader, GIMP

**Elvárt kompetenciák:**

* jó kommunikációs készség,
* pontos, precíz, önálló munkavégzés,
* kiváló szervezői készség,
* tartja a határidőket és képes időnyomás alatti munkavégzésre,
* jó problémamegoldó készsége és diplomáciai érzéke van
* terhelhetőség és nagyfokú rugalmasság

**A pályázat részeként benyújtandó iratok, igazolások:**

* A pályázó részletes, fényképes szakmai önéletrajza,
* az álláshely betöltéséhez szükséges végzettsége(k), szakképzettség meglétét igazoló okmány(ok) közjegyző által hitelesített másolata,
* 3 hónapnál nem régebbi erkölcsi bizonyítvány, amely igazolja a büntetlen előéletet, és hogy nem áll a pályázó közügyektől eltiltás hatálya alatt, valamint nem áll a Kjt. 20.§ (2) bekezdés d) pontja szerinti büntető eljárás hatálya alatt, valamint a foglalkozás gyakorlásától eltiltás hatálya alatt (az erkölcsi bizonyítvány megérkezéséig az igénylést igazoló okirat másolata),
* a pályázó nyilatkozata arról, hogy a pályázati anyagban foglalt személyes adatainak a pályázati eljárással összefüggő kezeléséhez hozzájárul,
* pályázó nyilatkozata, melyben a pályázó hozzájárul ahhoz, hogy pályázati anyagát a pályázati eljárásban résztvevők megismerhessék, és abba betekintsenek,
* a pályázó nyilatkozata arról, hogy nem áll cselekvőképességet kizáró vagy korlátozó gondnokság alatt.
* magyar állampolgárság igazolása (személyazonosító igazolvány másolata)

**A beosztás betölthetőségének időpontja:**

A beosztás legkorábban 2019. február 1. napjától tölthető be.

**A pályázat benyújtásának határideje:** 2019. január 24.

A pályázati kiírással kapcsolatosan további információt Tomasovszki Anita könyvtárigazgató (4400 Nyíregyháza, Szabadság tér 2.) nyújt, a +36-42-598-888-as telefonszámon.

**A pályázat benyújtásának módja:**

A pályázatot zárt borítékban a Móricz Zsigmond Megyei és Városi Könyvtár „Segédkönyvtáros” megjelöléssel személyesen kell benyújtani a Móricz Zsigmond Megyei és Városi Könyvtár Tomasovszki Anita könyvtárigazgató részére hivatali munkaidőben (4400 Nyíregyháza, Szabadság tér 2.). Kérjük a borítékon feltüntetni a pályázati adatbázisban szereplő azonosító számot: MZSK/1/ 2019.

**A pályázat elbírálásának módja, rendje:**

A pályázót a munkáltató hallgatja meg és a munkáltató dönt.

**A pályázat elbírálásának határideje:** **2019. január 31.**

**A pályázati kiírás további közzétételének helye, ideje:**

* Nyíregyháza Megyei Jogú Város Önkormányzat honlapja - 2019. január 9.
* Móricz Zsigmond Megyei és Városi Könyvtár honlapja - 2019. január 9.

**A munkáltatóval kapcsolatos egyéb lényeges információ:**

A kinevezési, megbízási jogkör gyakorlója a Móricz Zsigmond Megyei és Városi Könyvtár igazgatója. A megbízási jogkör gyakorlója fenntartja a pályázat eredménytelenné nyilvánításának jogát. A pályázat csak akkor érvényes, ha a pályázati felhívásban feltüntetett valamennyi formai és tartalmi feltételnek megfelel. A határidőn túl beadott pályázatokat érvénytelennek minősítjük. A közalkalmazotti jogviszony határozatlan időre szól, újonnan létesített jogviszony esetén- a közalkalmazottak jogállásáról szóló 1992.évi XXXIII. törvény 21/A. § (4)-(5) bekezdésében foglaltak kivételével- 4 hónap próbaidő kikötésével.

**A munkáltatóval kapcsolatban további információt a www.mzsk.hu honlapon szerezhet.**

**A KÖZIGÁLLÁS publikálási időpontja:** 2019. január 9.

A pályázati kiírás közzétevője a Nemzeti Közigazgatási Intézet (NKI). A pályázati kiírás a munkáltató által az NKI részére megküldött adatokat tartalmazza, így annak tartalmáért a pályázatot kiíró szerv felel.